โบรกฯเชียร์ “ซื้อ” PTTEP ชี้ผลงาน Q4 โตต่อรับยอดขายพุ่ง หนุนทั้งปีกำไรแตะ 5.2 หมื่นลบ.
โบรกฯเชียร์ "ซื้อ" PTTEP ชี้ผลงาน Q4 โตต่อรับยอดขายพุ่ง หนุนทั้งปีกำไรแตะ 5.2 หมื่นลบ.
โบรกฯเชียร์ "ซื้อ" PTTEP ชี้ผลงาน Q4 โตต่อรับยอดขายพุ่ง หนุนทั้งปีกำไรแตะ 5.2 หมื่นลบ.
1 พ.ย. 2562

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์ เกี่ยวกับหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP หลังบริษัทรายงานกำไรสุทธิงวดไตรมาส 3/62 ออกมาตามคาดที่ระดับ 1.1 หมื่นล้านบาท เติบโต 5.9% เมื่อเทียบกับช่วงเดียวกันของปีก่อน
ด้านนักวิเคราะห์ บล. เอเชีย เวลท์ ระบุว่า ขณะนี้กำหนดคำแนะนำ “ซื้อ” หุ้น PTTEP ในราคาเป้าหมาย 148 บาทต่อหุ้น โดยในระยะสั้นมองราคาน้ำมันดิบมี Down-side ที่เริ่มจำกัด จากความต้องการใช้ที่เป็น High season ประกอบกับกำลังผลิตจากสหรัฐฯ ที่เริ่มลดลง ทำให้คาดว่าราคาน้ำมันดิบในช่วงที่เหลือจะไม่ต่ำกว่าค่าเฉลี่ยในช่วงไตรมาส 3/62 ที่ผ่านมา
อีกทั้งผลประกอบการไตรมาส 4/62 ยังได้ประโยชน์จากยอดขายที่เพิ่มขึ้น และจะไม่ต่ำกว่า 3.7 แสนบาร์เรลต่อวัน เพิ่มขึ้น 5.8% จากไตรมาสก่อน และเพิ่มขึ้น 16.3% เทียบกับปีก่อน เป็นปัจจัยหนุนผลประกอบการ
ขณะที่ยังคงประมาณการกำไรสุทธิปี 2563 ไว้ที่ 5.2 หมื่นล้านบาท เพิ่มขึ้น 25% เทียบกับช่วงเดียวกันของปีก่อน ด้านราคาหุ้นปัจจุบันปรับลดลงกว่า 10% ในรอบ 3 เดือนที่ผ่านมา โดยปัจจุบันซื้อขายอยู่เพียง 9.4xPE’63 ใกล้เคียงระดับ 1xPBV ทำให้ PTTEP ยังคงมีความน่าสนใจในการลงทุน
โดยผลประกอบการงวด 9 เดือนแรกปีนี้คิดเป็น 76% ของประมาณการกำไรสุทธิปี 2562 ที่ประเมินไว้ที่ 4.9 หมื่นล้านบาท เพิ่มขึ้น 25%จากปีก่อน โดยยังคงมุมมองเชิงบวกต่อแนวโน้มกำไรสุทธิไตรมาส 4/62 และเชื่อว่าจะปรับเพิ่มทั้งจากไตรมาสก่อน และจากช่วงเดียวกันของปีก่อน โดยราคาน้ำมันดิบดูไบเฉลี่ย 4 ไตรมาส ยังคงใกล้เคียงกับไตรมาส 3/62 ที่ผ่านมา
ขณะที่ยอดขายปิโตรเลียมจะยังคงได้ประโยชน์จากการเข้าซื้อกิจการ Murphy เต็มไตรมาส โดยบริษัทยังคงเป้าหมายยอดขายเฉลี่ยต่อวันในปี 2562 ไว้ที่ 3.45 แสนบาร์เรลต่อวัน ทำให้ยอดขายในช่วงไตรมาส 4/62 จะไม่ต่ำกว่า 3.7 แสนบาร์เรลต่อวัน เพิ่มขึ้น 5.8% จากไตรมาสก่อน และเพิ่มขึ้น 16.3% เทียบกับปีก่อน
ด้านต้นทุนผลิตต่อหน่วย บริษัทยังคงเป้าหมายไว้ที่ 31 เหรียญต่อบาร์เรล ซึ่งจะทำให้ต้นทุนผลิตต่อหน่วยไตรมาส 4/62 อยู่ที่ 31.6 เหรียญต่อบาร์เรล ทรงตัวจากไตรมาสก่อนหน้า